《喜雨诗》
宋代·洪刍

日日望南山，朝隮解我颜。云垂四天外，雨洒一林间。

枯沼微澜动，旱苗生意还。慇勤祝屏翳，莫为远人悭。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。